钦定古今图书集成/明伦汇编/交谊典/第047卷 > 《感遇》滕斌
## 钦定古今图书集成/明伦汇编/交谊典/第047卷 > 《感遇》滕斌

赠客黄金羁，劝客白玉卮。昔我亦为客，得此慨不辞。
小草戏其出，槟榔笑其饥。相识何所无，所乐心相知。
平生数公子，腰下珊瑚枝。冥冥或相隔，寤寐恍见之。
无丝绣平原，无金铸锺期。秋风山阳笛，泪落不自持。

其二

赠我《火浣布》，报君《吉光裘》。一笑结意气，呼酒黄鹤楼。
神交岂待语，与子为天游。携手阆风观，濯发扶桑洲。
下视侠少年，笑嬉藏怨尢。世无羊左烈，风雪且自谋。
东井不可酌，天驷岂服辀。